Cullera presenta un pla biennal d'accions per a consolidar la recuperació del turisme | Cullera\nCullera presenta un pla biennal d'accions per a consolidar la recuperació del turisme\n«Les bones xifres d'ocupació són un al·licient per a perseguir objectius més ambiciosos», destaca l'alcalde\nOferta turística tot l'any. El govern de Cullera ha presentat la seua estratègia 2017-18 per a dinamitzar la principal indústria del municipi amb un calendari d'actuacions que es marquen com a objectiu seguir aprofundint en la desestacionalització de l'oferta per a allargar la temporada i que el sector puga generar riquesa i ocupació durant més mesos.\n«Les bones xifres d'ocupació obtingudes fins ara són un al·licient per a perseguir objectius encara més ambiciosos», ha assenyalat l'alcalde de Cullera, Jordi Mayor, qui ha destacat que a més d'haver obtingut les millors dades de l'última dècada ja l'any passat es va aconseguir que la temporada s'allargara de maig fins a octubre-novembre.\nA més, l'alcalde emfatitza el fet que durant els mesos de l'hivern es mantinguera un flux de visitants procedents d'àmbits geogràfics propers gràcies a les accions de captació desenvolupades pel consistori. A part, subratlla que Cullera s'haja convertit en una de les destinacions favorites del turisme de caravanes, generalment de procedència europea i amb un poder adquisitiu mitjà-alt.\nPer a seguir en eixa línia de recuperació, este dilluns, el regidor de Turisme, Javier Cantos, va donar a conéixer el projecte al sector en la reunió del Consell de Turisme, l'organisme municipal en el qual estan representats tots els grups empresarials i institucionals relacionats amb la principal indústria cullerenca. L'acceptació inicial ha sigut bastant positiva, valoren des de la regidoria, ja que feia anys que no es plantejava un pla tan ambiciós.\nL'extens projecte contempla, entre altres accions, 24 esdeveniments estratègics distribuïts al llarg del calendari anual. Esta era una de les sol·licituds de la Comissió d'Allotjaments del mateix Consell de Turisme.\nA més, per al període de vigència, es reforçaran les actuacions en tota la façana marítima i s'impulsarà l'estratègia de revitalització del centre històric que tan bon resultat ha donat fins ara, explica Cantos i que és valorada molt positivament per l'hostaleria i el comerç. «D'esta forma apostem per reconduir el flux de visitants des dels barris de la platja fins al nucli antic, amb el que també es beneficia el teixit empresarial de la Vila», va destacar l'edil.\nEn relació amb l'anterior, s'implementaran més de 50 activitats esportives en la platja, es creen noves rutes culturals guiades pel Barri del Pou amb la col·laboració de l'associació de comerciants i empresaris ACECU i s'afigen unes altres en quad per entorns ambientals i també en caiac pel Xúquer.\nAixí mateix, es manté i reforça la conversió en zona de vianants de determinats carrers de l'interior del barri de Sant Antoni —la qual va funcionar molt bé l'estiu passat— amb un calendari d'esdeveniments com per exemple actuacions musicals o monòlegs entre una trentena d'opcions.\nEntre les activitats anuals hauran preparties del Medusa Sunbeach Festival dirigides al públic més jove, concerts com els programats per a la Nit de l'Aurora o esdeveniments dirigits a les famílies com per exemple una recreació històrica del desembarcament del Pirata Dragut.\nEn el camp de la conversió de Cullera en destinació turística intel·ligent, s'aposta també per la paquetització del producte turístic en el desenvolupament de la segona fase del projecte Cullera City Tour, de manera que després de la inicial estructuració de tota l'oferta en la plataforma www.culleraturismo.com ara es procedisca per part dels empresaris a vendre paquets d'allotjament, gastronomia i oci. També es continuarà amb accions com els València Winter Days que atrauen visitants a l'hivern des del centre de València fins a Cullera.\nCullera seguirà apostant per la reconversió del teixit empresarial i ampliarà la formació a emprenedors per a aconseguir la certificació SICTED de qualitat amb la incorporació d'una quinzena de firmes al projecte.\nFinalment, pel que fa a la promoció, enguany es destinen més recursos per a captar turistes en mercats europeus potencials i es posa l'accent en les connexions directes amb avió a través de l'aeroport de Manises, que estos anys s'han ampliat i representen una oportunitat de creixement del turisme internacional que, especialment el francés, s'ha recuperat després de temps d'absència en la localitat.


Comiat a Leo – xabiaaldia – El periódico para xabieros con inquietudes\nComiat a Leo\nEn això ha consistit sempre la teua essència, en la gran veritat de tot allò que ens has oferit. Uns hem compartit moltes hores al teu costat, altres xicotets instants al llarg del temps, però en qualsevol dels casos, sabem que estos moments han tingut sempre la pinzellada que acompanya a tot allò que ve de tu. Allò que ens ha fet sentir especials als que tDBC##1hem conegut. A això se li diu bondat. Perquè si algo eres, és un home bo.\nI per això tDBC##1hem dDBC##1estar agraïts. Leo, eres un dDBC##1eixos regals que la vida ens fa molt de tant en quant. Em sent una privilegiada per haver pogut gaudir de tu, per haver compartit moments i aventures, per haver rist i plorat al teu costat, per poder comprovar com sempre has fet fàcil lo difícil però sobretot per haver tingut al meu costat algú amb una capacitat inigualable dDBC##1ajudar, a canvi de res, a qualsevol persona que ho necessitara. Perquè així has viscut Leo, fent que la nostra vida siga una miqueta millor. Sense pretensions, sense fer soroll, i per tant sense saber realment la gran empremta que has deixat en nosaltres.\nAhir, entre tants i tants escrits que vaig llegir adreçats a tu, en vaig trobar un dDBC##1una alumna teua de fa uns anys que resumia tots els altres… «Leo, et devem el que hui som».\nPerò no patisques, que demà el Port de Xàbia, la teua escola, lDBC##1escola que tu has arribat a crear amb tanta estima, i com no amb tanta cabuderia i tantes i tantes hores de dedicació, tornarà a omplirse de colors i de crits juganers, i ahí estaràs tu, amb els teus barrets i les teues disfresses, amb lDBC##1únic objectiu de fer-nos una miqueta més feliços a tots. I com sempre, ho aconseguiràs.


▷ ⭐Definició de agafar⭐ - Significat, Exemples i Sinònims\nelcorrector.cat » Definició de agafar\nDefinició de agafar\nara pots descobrir La definició i bastants exemples de com utilitzar la paraula agafar, en aquesta selecció de correccions ortogràfiques pots veure com es pot usar en un context real aquest mot i utilitzar un dels sinònims que et recomanem de la llista completa que pots trobar aquí també pots veure la seva Definició perquè et sigui molt més fàcil comprendre què significa agafar.\nSubjectar, fer-se seu (quelcom) amb la mà o un altre òrgan o un instrument adequat, per tenir-ho que no se’n pugui anar, aguantar-ho, emportar-s’ho, transportar-ho, per servir-se’n, per possessionar-se’n.\nFer amb quelcom, valent-se de la mà o d’alguna altra cosa, el mateix que per agafar-ho, a fi d’aguantar-se, d’evitar d’ésser emportat, de deturar-se.\nAprofitar quelcom com a pretext o ocasió, valer-se d’algú per salvaguardar-se, per reeixir en una empresa.\nUna cosa, enganxar-se a la superfície amb la qual està en contacte.\nPosar en servei, en ús, en obra.\nPossessionar-se, apoderar-se (d’alguna persona o cosa).\nExpressions i frases fetes amb agafar\nQué vol dir no haver-hi per on agafar-ho\nestà tan estripat, que no hi ha per on agafar-lo.\nés el discurs més absurd que he sentit mai: no hi ha per on agafar-lo.\nSinònims de agafar\ntrobar in fraganti\ntrobar (algú) amb les mans a la pasta\n¿Cóm es diu agafar en castellà? / ¿Cómo se escribre y se dice coger en catalán?\nSi vols saber com es diu en espanyol agafar has de saber que la seva traducció és coger pots descobrir en la nostra lloc web més exemples en català perquè et sigui més simple contextualitzar-la en espanyol.\nExemples de com utilitzar agafar\nvan decidir agafar una advocada.\naquesta pega agafa de seguida; si la llenya és verda el foc no agafa.\nquè agafem: l’autobús o el metro?\nen aquesta terra la gespa agafa molt bé.\npodeu agafar caramels; agafar amb les dents.\nno puc esmorzar perquè algú m’ha agafat l’entrepà.\nés molt llesta: tot ho agafa a la primera.\nencara no han agafat els lladres.\nmira d’agafar-lo de bon humor; ara sí que l’has agafat en una mentida.\nl’arròs s’ha agafat i ha quedat negre.\ns’agafa a qualsevol cosa per no donar la cara.\nde cop m’han agafat ganes de riure.\npujant li va bé agafar-se a la barana; agafa’t de la meva mà.\nagafar una drecera; quan arribis a dalt, agafa el primer passadís.\nagafeu els diners que us donin; no pots agafar qualsevol feina.\nel porxo agafa tota la façana de la casa.\nles catifes agafen molta pols.\nhavia agafat tots els mals costums; he agafat la grip; abriga’t o agafaràs fred.\ns’ho agafa tot malament; agafar-s’ho pel costat que crema.


La gran explosió de Beirut fa caure el Govern del Líban - Diari de Girona\nEl primer ministre anuncia la dimissió en un discurs ple de referències a la corrupció Nous disturbis a la capital causen almenys 45 ferits\n10·08·20 | 23:32\nDiversos manifestants intenten fer caure un mur. reuters\nSis dies després de l'explosió al port de Beirut que va acabar amb la vida d'almenys 165 persones, el fràgil Govern del Líban va caure ahir enmig de protestes violentes que es repeteixen als carrers i que exigeixen la dimissió de tots els dirigents del país. En una jornada en què tres ministres -els de Justícia, Finances i Joventut- havien avançat el destí de tots els membres del gabinet en presentar la seva renúncia, el primer ministre libanès, Hassan Diab, va anunciar el que ja tothom esperava.\n«Fem un pas enrere per estar amb la gent, per combatre amb ella pel canvi. Per això, anuncio la renúncia d'aquest Govern», va assegurar Diab en un missatge a la nació en què va parlar de la lluita contra els corruptes i la necessitat de tenir un executiu de salvació nacional.\nL'anunci va arribar enmig de protestes per tercer dia consecutiu a les rodalies del Parlament i la plaça dels Màrtirs, el nucli de la revolució que va començar el passat 17 d'octubre, que es va omplir un cop més de gasos lacrimògens i focs artificials. «Ha dimitit, ha dimitit!», cridava Rasha, de 27 anys, enmig d'uns tímids gestos de celebració, mentre un centenar de manifestants s'enfrontaven amb les forces de seguretat.\n«El que ha passat ara hauria d'haver passat abans. L'explosió va matar gent i per això dimiteixen, però no és suficient. Tot el sistema ha de canviar, començant pel president fins als diputats», afirmava Rasha, mentre s'allunyava amb pressa del centre dels disturbis. Els xocs d'ahir van causar almenys 45 ferits, dels quals set van ser traslladats a l'hospital.\nEn un discurs ple d'al·lusions al sistema corrupte i els que se n'aprofiten -una menció habitual que mai va acompanyada ni de noms ni d'acusacions concretes-, Diab va assegurar que el problema és més gran que el mateix estat. «Els mecanismes de corrupció són més grans que l'Estat» al Líban, va afirmar Diab, el gabinet del qual va ser format al desembre de 2019, en resposta a l'onada de protestes que va esclatar al país el 17 d'octubre en contra del sistema sectari, un règim nascut de la guerra civil que va acabar el 1990 i que ha portat el país a la vora del precipici.\n«Alguns no han llegit bé la revolució dels libanesos del 17, era contra ells, però no ho van entendre», va afegir sempre sense donar noms. Va responsabilitzar de la catàstrofe de Beirut la «classe política» que «lluita amb tots els mitjans bruts» i va destacar que el seu Govern tecnòcrata va fer «tot el que va poder per salvar el país», però hi ha una «gran barrera» davant el canvi.\n«La corrupció dura 7 anys»\n«Haurien de sentir vergonya d'ells mateixos perquè la seva corrupció dura set anys», va destacar, tot afegint que la tragèdia del port es va forjar des de llavors.\nDesprés d'anunciar la seva decisió, Diab es va reunir amb el mandatari del país, Michel Aoun, al palau presidencial per informar-lo oficialment de la decisió. Aoun va acceptar la renúncia del Govern, però li va demanar que segueixi en funcions fins a la formació d'un nou executiu.\n«El president Aoun va donar les gràcies a Diab i als ministres i els va demanar que seguissin exercint les seves funcions fins que es formi un nou Govern», va explicar la Presidència libanesa al seu compte oficial de la xarxa social Twitter.\nL'explosió de gairebé 3.000 tones de nitrat d'amoni que estaven emmagatzemades al port de la capital libanesa des de 2014 sense les degudes precaucions, tal com va admetre Diab el mateix dia dels fets, ha generat un efecte dòmino, mentre el nombre de morts causades per l'enorme deflagració segueix creixent.\nEl Ministeri de Salut va elevar ahir a 165 els morts i va assenyalar que ja hi ha «menys de vint» desapareguts, tot i que continua la recerca de cadàvers sota les runes dels edificis després de la catàstrofe, que va causar més de 6.000 ferits.\nL'Exèrcit libanès va anunciar en un breu comunicat que equips de rescat militars d'aquest país, al costat dels grups de recerca de França i Rússia, van recuperar cinc cadàvers durant la jornada d'ahir.


editorxs - QSL Serveis Culturals - Page 2 of 4\nPla Funcional dels Centres Cívics de Badalona\neditorxs\ton abril 18, 2021\nEl Pla Funcional de Centres Cívics de Badalona és un encàrrec que ens realitza el consistori per avaluar la situació i les funcionalitats dels equipaments identificats com a Centres Cívics. Aquests equipaments, sovint, es converteixen en espais molt polivalents que no responen a un model concret de gestió. Esdevenen espais que aglutinen serveis de diferents àrees, com l’atenció ciutadana, la social, l’educativa, la cultural… fent difusa la identitat pròpia de centre cívic com a equipament sòcio-cultural de caire comunitari, dificultant la comprensió ciutadana del tipus de servei que s’hi desenvolupa.\nEl Pla Funcional recull reflexions entorn el concepte de Centre Cívic i la importància de disposar d’un marc model de definició que descrigui quin són els serveis bàsics que s’inclouen en aquests equipament, quins objectius bàsics defineixen les accions a desenvolupar i com es realitzarà en grans termes la gestió i coordinació dels mateixos.\nEntre les fases que defineix aquest Pla destaca l’estudi de la relació entre les necessitats que es recullen de l’anàlisi del context sociodemogràfic i l’oferta dels equipaments així com un conjunt de propostes particulars per la millora de cada equipament i una proposta de gestió general dels Centres Cívics de Badalona.\nXarxa de Centres Cívics de Badalona


Una crisi sense solucions a la vista · Tribuna.cat\nDivendres, 26 de de febrer del 2010 | 13:30\nUna crisi sense solucions a la vista\nCrisi, Treballadors, Empresaris, Mas, Montilla\nSi un francès, un sudafricà o un japonès -per dir tres nacionalitats ben diferents a l'atzar- s'hagués assegut dimecres a la tribuna de convidats del Parlament de ben segur que no hagués entès res. El primer que hauria pensat, segurament, és que com és que la cambra legislativa catalana discutia mesures sobre les quals no té cap capacitat de decisió. Som un país que vol però a vegades no pot i a vegades no sap com, però per desgràcia no té grans eines per combatre la crisi.\nLa segona gran sorpresa que s'hagués endut un visitant aliè als nostres problemes del debat monogràfic sobre la crisi és perquè dues persones -Mas i Montilla-, amb suposada bona voluntat per col·laborar, no van arribar a res més que un acord de mínims. El to va ser molt diferent que el Congrés de Diputats, però el resultat va ser el mateix: cap acord tangible. I és que a diferència de Zapatero, Montilla va escoltar a Mas -fins i tot va rebatre-li algun argument-, però igual que el seu homòleg espanyol va ser incapaç d'actuar amb la magnanimitat que exigeix el seu càrrec en temps tant difícils com els actuals.\nPerò el nivell de vol gallinaci del debat potser no seria la pitjor sorpresa que s'enduria el nostre protagonista estranger si s'hagués passejat per Barcelona durant la setmana i hagués llegit els diaris del país. Als carrers de la capital s'hagués trobat uns sindicats protestant per una crisi sense identificar-ne cap culpable. O, encara pitjor, sense haver fet cap reflexió sobre quin ha estat el seu paper en els darrers anys i quina responsabilitat tenen en la crisi que tots plegats patim. La retòrica de l'empresari explotador ja no és un argument vàlid perquè la baixa productivitat dels treballadors també és, en part, imputable a unes estructures ancorades encara en la dialèctica capitalisme-comunisme.\nI les sorpreses no s'acabarien aquí perquè si examinés el paper que en tot plegat estan tenint les organitzacions empresarials també veuria que és força galdós. Unes organitzacions que han preferit la comoditat de viure a l'ala del poder polític -d'aquí i d'allà- i que, en un moment com l'actual de risc de fallada de les institucions, són incapaços de liderar cap reacció que contribueixi a sortir del pou.\nI és que la crisi econòmica ha posat de relleu allò que ja venia denunciant el president Pujol des de fa anys. "Ens mirem al mirall i no ens agradem", deia l'expresident. Doncs sí, president, i algú hi hauria de posar remei aviat.


Minixefs: Infants als fogons!\nCuinar aporta a les criatures molts beneficis i aprenentatges / GETTY\nEl confinament s’ha consolidat com una bona oportunitat per cuinar a casa amb la canalla. La cuina potencia la creativitat, però també el càlcul matemàtic, el treball en equip i l’ajuda a les tasques de la llar, i engresca a conèixer els aliments i menjar millor\nUn dels aspectes positius de tots aquests llargs dies de confinament amb la canalla tancada a casa i sense anar a escola ha estat compartir receptes i creativitat a la cuina. Moltes famílies s’han abocat a fer pa, coques, pastissos i plats més o menys elaborats, seguint tutorials o repescant receptes de programes televisius com MasterChef junior, un hit amb milers de seguidors. Aquest fenomen, unit a l’interès creixent en els últims anys per una alimentació més saludable dels més petits, ha provocat una onada de cursos i tallers en què les criatures i la cuina lliguen tan bé com l’allioli.\nSegons els experts consultats, la cuina és un laboratori de creativitat, un lloc ideal per aprendre psicomotricitat fina (tallant, ratllant, fent servir la mànega pastissera...), per guanyar autonomia i autoestima -“Ho he fet jo sol!”, proclama més d’un i una, bufats d’orgull- o, fins i tot, per treure’s els fàstics de cop (netejant peix, filetejant carn...). I, qui sap?, potser seran futurs gurmets o, fins i tot, cuiners.\nA l’hora d’acostar-se a la cuina, s’ha de tenir en compte l’edat i les capacitats de la canalla. L’adult que els acompanya ha de saber gestionar i dirigir els passos per crear un plat i animar els menuts a deixar-ho tot net i endreçat. Des de la Fundació Alícia, el reconegut centre d’investigació culinària, apunten: “A partir dels 3-4 anys els nens solen tenir la motricitat fina prou desenvolupada per manipular petits aliments i ajudar a elaborar gairebé qualsevol plat. Amb 5 o 6 anys ja podran exercir de marmitons de cuina sense problemes”.\nMolts beneficis i aprenentatges\nDes de la Fundació Alícia apunten alguns dels beneficis de cuinar:\nEls ensenya a ser més metòdics i a treballar amb la memòria.\nPot ser una manera de fer entendre als petits la importància d’ajudar en les tasques de la casa.\nEls pot ajudar en el desenvolupament de les destreses motores, habilitats matemàtiques i desenvolupament de l’alfabetització.\nBé és cert que hi ha elements perillosos com el foc o els ganivets. “Per això, és aconsellable que l’adult hi estigui al davant i que, al principi, la criatura només observi o faci tasques senzilles com batre, amanir o pastar. A poc a poc, i a mesura que vagin creixent, se’ls pot introduir en l’ús dels elements més perillosos, que incorporaran de manera fàcil a la seva rutina”, aconsellen.\nLa directora de l’Espai de Cuina Su 23.11 de Terrassa, Susana Alins, té una doble formació: és pedagoga i ha estudiat hostaleria a l’escola Hofmann i pastisseria a la Joviat. Afirma que la cuina té enormes beneficis per als infants: “Conèixer les formes, els colors, les mides, els percentatges, l’organització, l’ordre i la neteja. També olorar i conèixer sabors nous i el nom dels ingredients fa que tinguin memòria olfactiva”. Aconsella que prop dels dos anys ja facin tasques com trencar ous, tallar mongetes tendres o arrebossar. Segons aquesta cuinera, que quan recuperi la normalitat continuarà oferint casals i tallers per a infants i famílies: “És important no tallar-los les ales. Sovint, tenim poc temps a casa i, com que el seu ritme és més lent que el nostre, sense voler rebutgem la seva ajuda”.\nEn paral·lel al boom dels programes televisius, cada vegada són més els restaurants que fugen del previsible trident infantil format per macarrons-croquetes-pollastre amb patates i amplien l’oferta, cada vegada més exigent. També són molts els cuiners i les escoles de cuina que ofereixen cursets per a nens i adolescents. La xef Ada Parellada, del restaurant Semproniana de Barcelona, va ser pionera el 2001 en oferir el taller Patacutxi, adreçat a nens de 4 a 10 anys i que ara fa dos anys ha deixat d’impartir. “Els nens aprenien a cuinar i preparaven el seu propi àpat, mentre els pares dinaven tranquil·lament al nostre restaurant. Tothom gaudia de l’experiència”, recorda. En tots aquests anys de contacte amb els infants, Parellada també ha ofert tallers per a adolescents i casals d’estiu. Donada la complexa situació provocada per la crisi del coronavirus, aquest juliol no l’oferiran. “Quan recuperem la normalitat, ja el tornarem a fer. Era molt divertit, visitàvem un hort, aprenien sobre la cuina d’aprofitament... Potser en els últims anys ens hem centrat massa en la part creativa i divertida de la cuina, que la té, però és essencial donar pautes de treball en equip, així com insistir en la higiene i la recollida en acabar-ho tot. I ara, més que mai”, alerta Parellada.\nDefensa la diversió elaborant plats, amb la canalla. “És fonamental que des de ben petits s’ho passin bé a la cuina, sinó aquest acostament és un fracàs absolut. Fins als 10 anys han d’experimentar sensacions, encara no estan preparats per cuinar. És a partir dels 11 o 12 anys que la cuina es transforma en una necessitat de supervivència”. Apunta que també aporta una bona dosi de realitat i, en ocasions, de frustració -perquè l’àpat no acaba de sortir bé, perquè res és tan fàcil com sembla-, que cal aprendre a gestionar bé i amb humor.\nUna imatge d'arxiu d'un dels tallers de cuina que imparteix Ada Parellada / Semproniana\nLa xef considera bàsic ensenyar als adolescents a espavilar-se davant dels fogons. “Un plat rodó que integra diferents tècniques és un arròs a la cubana: aprenen a bullir l’arròs -i, per tant, la pasta o les verdures-, fer un sofregit de tomàquet, i així defugen del de pot, i fregir un ou. Per tant, dominen l’oli que esquitxa i pot cremar”, raona la cuinera.\nAda Parellada considera bàsic ensenyar als adolescents a espavilar-se davant dels fogons\nLa sabadellenca Ona Miret, d’11 anys, és una fan de MasterChef junior i una apassionada de la cuina. “Vaig començar de més petita ajudant la mare a tallar carn, verdures, quan preparava un arròs a la cassola. I, mirant el programa, faig receptes o les interpreto”, reconeix. Un dels seus plats top és un curri amb carbassó, ceba caramel·litzada i ametlla filetejada. Fa dos caps de setmana, en ple confinament, amb la seva germana bessona Estel van acordar fer-los una sorpresa als pares: un esmorzar d’hotel. “Vam dissenyar el menú a l’ordinador, el vam imprimir i els vam dir amb walkie-talkies que ens comuniquessin la tria”, detalla. “Tenien pancakes amb plàtan o maduixa, torrades amb xocolata o amb formatge i pernil, pastís en una tassa amb cacau, fruita i, de begudes, podien escollir entre suc de taronja natural, aigua o cafè”. Van fer la comanda el vespre abans. L’Ona va matinar, va preparar la massa dels pancakes i us podem ben assegurar que va triomfar amb la proposta!\nL'Ona i la seva germana amb els 'pancakes' que van preparar als pares / Cedida\nCriatures cuineres a l’Ara\nDes del dissabte 2 de maig, i de manera setmanal, l’Ara Mengem i el Criatures.cat us oferirem una nova secció culinària, coordinada per la periodista i experta gastronòmica del diari, Trinitat Gilbert. Publiquem una videorecepta feta per una criatura o un adolescent amb l’ajut dels seus pares. L’Íngrid Riera, de Girona, va estrenar aquest nou format, tot demostrant moltes habilitats a la cuina. Amb el seu pare, Xavier Riera, va preparar sushi d’una manera senzilla i atractiva. Segons detalla Gilbert, “l’objectiu de la secció és acostar la cuina als joves i als petits i, alhora, mostrar-ne el coneixement d’una forma didàctica”.


Aprèn a volar en parapent. Escola Agerair.\nLa millor escola de parapent a Àger.\nAgerair no sols t'ofereix diferents opcions de vol a Àger, també et permet aprendre i titular-te com a instructor de vol en parapent. Per a això, els cursos que oferim són la millor opció.\nVols més informació sobre els cursos de parapent en Agerair?\nCurs d'iniciació en el vol amb parapent\nAgerair Parapent t'ofereix cursos en parapent per a volar de manera autònoma, sense dependre de cap instructor o pilot. No és necessari tenir experiència ni coneixement previs per a realitzar el curs.\nEn el curs d'iniciació, efectuem les classes utilitzant el torn o biplaça. L'elecció de l'un o l'altre depèn de cada alumne, perquè les classes són individuals encara que s'efectuïn en grups. És a dir, els professors atenen cada individu per separat, fixant-se i corregint cada detall.\nEl torn facilita efectuar els primers vols de forma molt progressiva i amb total confiança per a l'alumne. De fet, en ells l'individu només s'elevarà uns pocs metres per a poder notar la sensació del parapent i del vol sense tocar el sòl i podent dirigir l'aeronau. L'usuari sempre anirà rebent instruccions via emissora de ràdio de tot el que ha de fer en cada instant.\nQuin tipus de classes es fan en el curs d'iniciació al parapent?\nL'equip de Agerair imparteix classes pràctiques i teòriques. L'objectiu és que l'alumne aprengui progressivament el que necessita saber per a volar amb autonomia i seguretat. Mai s'avança de temari si l'alumne no ha assimilat conceptes previs.\nQuè inclou el curs d'iniciació de Agerair?\nEl curs d'iniciació de vol en parapent que impartim en Agerair consta d'i inclou els següents punts:\n- Formació teòrica i pràctica.\n- Diferents vols de fins a 1000 metres de desnivell.\n- Tot el material necessari: parapents adaptats a pes i altura, cadira, casc, emissora.\n- 4-6 vols amb el parapent entorn i/o biplaça, depenent de les condicions.\n- Expedició del carnet de vol. En ell, s'anotaran els realitzats i signats per l'instructor.\nPosteriorment es pot fer un curs de perfeccionament per a volar amb total autonomia com a pilot. Aquest té les següents característiques.\nCurs de perfeccionament en vol en parapent\nEl curs de perfeccionament en parapent inclou els vols necessaris fins a arribar als 50. Està destinat a aquells alumnes que ja han realitzat el curs d'iniciació en parapent i volen continuar volant solos.\nEl temari del curs està destinat al fet que l'alumne aconsegueixi el nivell necessari per a poder fer vols d'altura amb autonomia, perfeccionant les tècniques, guanyant confiança i començant a girar tèrmiques.\nPer aquest motiu, els instructors de Agerair ensenyen a fer enlairaments en control invertit, a tenir un major control de la vela o parapent i també buscant una autonomia total per a fer l'aproximació a l'aterratge. D'aquí ve que s'ensenyin algunes maniobres del tot necessàries per a fer una baixada més ràpida del normal en cas necessari (orelles, wings overs, barrines, etc...).\nUn dels objectius principals d'aquest curs també és preparar a l'alumne per a l'examen de la Federació Aèria Catalana. D'aquesta manera, l'individu obté la titulació d'alumne avançat que li portarà a ser, posteriorment, un pilot titulat i acreditat de parapent.\nAquest curs dura un mínim de 7 dies i un màxim de 3 mesos depenent del temps tant de l'alumne com de la meteorologia. Per a realitzar-ho, és necessari haver fet prèviament el curs d'iniciació i disposar de llicència federativa.\nQuè inclou el curs de perfeccionament de vol en parapent?\nAquest curs inclou els següents punts:\n- Formació teòrica i pràctica de perfeccionament.\n- Acompanyament d'instructors i monitors, així com d'altres alumnes de diferents nivells.\n- Un mínim de 50 vols exigits per a poder presentar-se a l'examen.\n- Llibre de vols.\nIMPORTANT: el curs no inclou el parapent, la cadira, el casc ni l'emissora. Es requereix tenir-ho en propietat o llogar-ho a l'escola. Tampoc inclou el transport a l'enlairament.\nVols més informació o matricular-te en algun dels cursos de Agerair? Contacta amb nosaltres!


L’acord amb Qatar no es votarà a l’Assemblea del diumengeRacoBlaugrana.com\nHome Entorn Barça L’acord amb Qatar no es votarà a l’Assemblea del diumenge\nL’acord amb Qatar no es votarà a l’Assemblea del diumenge\nL’acord de patrocinador per la samarreta del primer equip no es votarà a la propera Assemblea de Compromissaris del proper diumenge. La junta no podrà presentar l’oferta de Qatar,després que els representants del club i el país qatarí no hagin arribat a un acord pel patrocini per la samarreta.\nTal i com varem explicar, els qataris no han volgut renegociar un acord que Javier Faus havia tancat just abans de les eleccions. Aquest canvi en les pretensions blaugranes és el que hauria molestat als qataris,que conscients que són la única opció contemplada per la junta han decidit aquest pols al club blaugrana.\nPer aquest motiu,el directiu Manel Arroyo i el president Bartomeu van viatjar a Doha per intentar arreglar aquestes relacions i no quedar-se sense un acord que presentar als socis. Així a la propera Assemblea del diumenge,es manté a l’ordre del dia el punt referent a un acord que requerirà d’una Assemblea extraordinaria.\nEl problema pel club blaugrana ara és el timing de tot el tema,doncs Nike necessita temps per fer les samarretes amb el patrocinador,mínim 6 mesos.\nMés enllà de que Qatar no sigui per molts el millor patrocinador pel club, el que destaca més és el rídicul de la junta en la negociació d’un dels patrocinis més importants del club, i que a més juga en contra dels interessos del propi club.\nLectures 3365 vegades per 604 lectors\nPrevious articleUn assistent denuncia pressions per perjudicar el Barça al pròxim Clàssic\nNext articleEls ànims a Johan Cruyff,protagonistes a les portades\nValentí Guardiola: “En Pep ha signat perquè se sent bé amb...\nfebr. 8, 2011\nOna FM s'està emportant quasi totes les exclusives i reaccions a la renovació de Pep Guardiola. Internet i la ràdio són els mitjans més...


La Plataforma d’Afectats per la Hepatitis C de Barcelona es posa en marxa | Dempeus per la salut pública\n← Mail diario al Ministro de Sanidad – Corre la Voz\nEl fabricante de Sovaldi Gilead ha triplicado el precio de venta que fijó el laboratorio que patentó este farmáco →\nPublicado el 19 enero 2015\tpor Dempeus per la salut pública\nPersones afectades per Hepatitis C decideixen LLUITAR … i VIURE !\nHo explica Toni Barbarà que va anar convidat, en nom de Dempeus per la salut púbica, a la trobada d’afectats per l’hepatitis C a Barcelona, per posar en marxa la Plataforma d’afectats a Barcelona.\nEn primer lloc recull una breu crònica de l’acte que posa en marxa la Plataforma d’afectats per Hepatitis C de Barcelona.\nAl final mostra un text a mode de referència de la moció que es presentarà en breu a diversos ajuntaments de Catalunya … i que animem a estendre i presentar a molts més. La base argumental arrenca d’una moció elaborada pel grup d’IU–Els Verds a l’Ajuntament de Madrid i que ha estat traduïda i adequada a la situació catalana.\nDissabte 18 d gener a les 12 del migdia a la Casa de la Solidaritat de C /. Vistalegre de Barcelona.\nConvocats de forma molt oberta i modesta, via xarxes, des de la Plataforma PLAFHC https://twitter.com/PLAFHC, ens anem trobant persones de diversa procedència i situació arribant a superar les quaranta assistents en alguns moments.\nAntoni, en nom de Luís García, recull la proposta espontània de desenvolupar una trobada que som conscients suposa l’auto–constitució pública de la Plataforma a Barcelona.\nEns proposem: Presentar, confeccionar un llistat d’assistents i integrants del grup, signar el manifest en defensa dels i afectats i afectades, revisar de manera succinta el moment actual en els seus aspectes mèdic–farmacològics, i sobretot aportar propostes actives per iniciar immediatament la lluita civil, justa i democràtica pels drets de salut de la ciutadania.\nEs procedeix a una roda d’intervencions on cada persona explica lliurement la seva percepció és el cas, el seu interès i disposició. Moltes de les presents s’identifiquen com a pacients afectats en un o altre grau per la malaltia. També familiars o amics, així com activistes de diferents plataformes o organitzacions. Aquest últim és el meu cas, que presento com a integrant del col·lectiu DEMPEUS per la Salut Pública. https://dempeusperlasalut.wordpress.com/\nHi ha presència de molts territoris de la metròpoli de Barcelona: Ciutat i Districtes, Gavà, Viladecans, Badalona, l’Hospitalet, Esplugues, Rubí, Sta. Coloma … Persones tractades en diversos hospitals: Vall d’Hebró, Clínic, Bellvitge, St. Pau, Can Ruti … Representants de diferents entitats o organitzacions: Plataforma Drogológica, Aupa’m, Marees blanques, Podem–sanitat, o l’esmentada Dempeus per la salut pública. Algun@s professionals, a títol personal, …\nParlem i ens escoltem, moltes persones … Antoni, Sacha, Pere, Angélica, Toni, Rafael, Luis, Didac, Montse, Alicia, Sil, Joan, Mercè, Mª Ángeles, Laura, Julià, Carme, Quique, Antón, Manuel, Maria , Berta, Núria, Goi, … un veritable mosaic de situacions i vivències.\nEl relat coral és de tal importància i veracitat que en diversos moments arriba a un alt nivell d’emotivitat. La disposició per a la lluita és unànime i compartida.\nLa conclusió: Decidid@s a lluitar! Coincidim en què es tracta d’una reivindicació legítima, imprescindible, VITAL i urgent i que aquestes batalles es guanyen quan així ho decideix la ciutadania empoderada i coordinada.\nSurten diferents contactes a utilitzar, en l’àmbit jurídic (Defensor del pacient), el social organitzatiu i les xarxes, en la presència mediàtica (Fira de la Solidaritat), en l’ajuda i la informació mútua i la perspectiva de noves trobades, la utilització dels ajuntaments amb mocions en tants com sigui possible, (part final d’aquest post) … Mobilització a la fi.\nA un quart d’una sortim del local i les converses i contactes segueixen … Estem, sens dubte, en l’inici real de la solució d’un gravíssim problema de sanitat i de salut pública. Perquè ha quedat clar que no som “pacients” amb paciència gregària, ni resignad@s, ni derrotad@s, ni submisos, ni culpables, ni passius espectador@s de l’evolució d’una malaltia mortal … amb tractament eficaç, avui dia, per a molts els casos. Estem decididament mancomunats, alçats … “dempeus” …\nEn les següents imatges Sicom recull alguns moments il·lustratius de la trobada:\nMOCIÓ – TIPUS QUE ES POT PRESENTAR, I ANIMEM A FER-HO, A INSTITUCIONS I ADMINISTRACIONS, fonamentalment AJUNTAMENTS\nEn /Na …………………………………… Portaveu del Grup Municipal d’……………………………………. a l’Ajuntament de …………………………………………\nEn nom i representació del mateix ia l’empara del que estableix la normativa aplicable, eleva al Ple de la Corporació, per al seu debat i aprovació la següent:\nEN DEFENSA DELS AFECTATS I AFECTADES PER HEPATITIS C I DEL SEU DRET A REBRE TRACTAMENT EN EL SISTEMA SANITARI PÚBLIC\nAtès que Els pacients afectats per la infecció del virus de l’Hepatitis C porten mesos exigint al Govern el finançament d’un fàrmac de recent comercialització (Sofosbuvir) que s’ha demostrat extraordinàriament eficaç en l’eradicació d’aquesta malaltia. La multinacional que el comercialitza, l’empresa farmacèutica Gilead, imposa un preu abusiu per cadascun dels tractaments (entre 25.000 i 65.000 euros per persona). El Ministeri de Sanitat no està finançant adequadament el tractament. S’ha anunciat un sostre de despesa de 125 milions el que donaria tractament a un màxim de 5.000 persones quan són més de 30.000 els que, segons les associacions professionals, requereixen un tractament immediat. A més, des de l’aprovació del mateix per part de l’Agència Europea de Medicaments s’han registrat uns 4.000 morts de pacients que podrien haver-se beneficiat del seu ús.\nAtès que es calcula que cada dia que passa moren 12 pacients, de forma implacable, inhumana, discriminatòria i en molts casos perfectament evitable. Van passant mesos en gestions burocràtiques i debats de comissions d’experts, cercant com aplicar criteris d’ inclusió-exclusió i fórmules tècniques de finançament, quan la decisió és nitidament política. Les persones van morint, literalment, mentre des dels governs es demora la disposició i us inmediat d’un tractament necessari, existent i adient que cal finançar des del sistema públic de salut atenent als drets a la salut recollits en tot l’ample ventall de legislació, des de la propia Constitució espanyñola i fins l’Estatut d’ Autonomia de Catalunya.\nEntenem que el Govern central de l’Estat ni el autonòmic de la Generalitat de Catalunya no han fet ni de lluny el que cal per garantir un tractament per a tots els afectats susceptibles de beneficiar-se del mateix. Addueixen problemes de finançament, a causa de l’elevat cost del tractament individual, però no s’ha fet ús de les eines que estan al seu abast i que poden permetre abaratir el preu del medicament i garantir el dret a l’assistència sanitària ia la vida d’aquestes persones.\nAtès que L’acord sobre propietat intel·lectual de l’Organització Mundial del Comerç (Acord ADPIC) permet la utilització de llicències obligatòries, és a dir, permisos perquè un govern pugui produir un producte patentat o utilitzar un procediment patentat sense el consentiment del titular de la patent. És a dir, segons els acords internacionals signats, el Govern espanyol podria autoritzar la producció de genèrics basats en la patent de Sofosbuvircon tal de donar tractament a preu sostenible als afectats per Hepatitis C, proveint el mercat intern. És més, en casos com el que ens ocupa, d’autèntica emergència sanitària i de pràctiques empresarials anticompetitives, el Gobiernono està obligat a intentar negociar una rebaixa de preu amb el propietari de la patent de manera prèvia a l’autorització de la llicència obligatòria, i fins i tot pot imposar directament el preu que consideri oportú, adequat i just.\nAtès que L’única limitació, que no forma part de l’acord ADPIC (modificat el 2003), és la decisió voluntària d’alguns països desenvolupats, entre els quals es troba Espanya, de renunciar a la importació de genèrics produïts sota llicència obligatòria a tercers països, eina que seria útil en cas que no existís capacitat tècnica per a la producció del medicament genèric en el propi territori nacional.\nPer tot això, el Ple de l’Ajuntament de …… ACORDA:\nSolidaritzar-se amb la lluita dels afectats per Hepatitis C, dónar suport a les mobilitzacions que estan duent a terme en defensa dels seus drets i exigeix i instar als Governs d’Espanya i Catalunya a:\n1) Declarar des de les Administracions estatal i autonòmica la situació dels pacients afectats per Hepatitis C com a emergència sanitària i denunciar l’actuació de l’empresa Gilead de anticompetitiva i monopolística.\n2) Realitzar, mitjançant els organs competents, els tràmits necessaris, amb la major rapidesa possible, sense negociació prèvia amb el titular de la patent, per a l’emissió de llicència obligatòria de Sofosbuvir, autoritzant l’abastament del mercat intern d’aquest producte mitjançant la fabricació de genèrics, fixant un preu que sigui sostenible per a les arques públiques i que garanteixi el tractament per a tots els que ho necessiten segons els criteris científics i dels professionals.\n3) Retirar la decisió voluntària del Govern d’Espanya de renúncia a la importació de genèrics produïts sota llicència obligatòria a tercers països, a fi de poder importar medicaments d’aquests en cas que la producció de genèrics sota llicència obligatòria realitzada en el nostre territori no sigui suficient per cobrir les necessitats de tractament.\n4) Instar els organismes internacionals i als països membres de la UE a la modificació de la legislació de les patents farmacèutiques, per tal d’evitar els efectes perniciosos de l’especulació financera. L’empresa que va descobrir el Sofosbuvir (Pharmasset) va sortir a borsa abans de la comercialització i desenvolupament del fàrmac i va ser adquirida per Gilead per un import de 11.000 milions de dòlars. Entenem que la legislació ha de prohibir que els costos derivats d’operacions borsàries especulatives siguin traslladats al preu de venda dels fàrmacs o, el que és el mateix, prohibir que, en última instància, les operacions borsàries especulatives siguin finançades amb els fons dels sistemes sanitaris públics.\n5) Prohibir que es puguin establir patents privades sobre productes que siguin desenvolupats en bona mesura gràcies a la tasca d’investigacions finançades per institucions públiques, desenvolupades en instal•lacions o centres públics, amb el concurs de professionals dels sistemes nacionals de salut o de seguretat social i mitjançant assajos en els quals participin pacients que siguin captats en centres de titularitat o finançament públiques.\n6) Desenvolupar una investigació farmacèutica independent de l’actual indústria, al servei únicament del desenvolupament científic i de la millora de la salut de la població, sent per això de titularitat i finançament públiques. Posar en marxa una indústria farmacèutica pública amb capacitat de fer front a la demanda de medicaments dels sistemes sanitaris públics.\n7) Instar al Govern de la Generalitat de Catalunya a sumar-se a aquestes exigències davant el Govern central i a assumir la seva responsabilitat derivada de les competències autonòmiques en prestació de l’assistència sanitària, garantint immediatament la prestació del tractament necessari a tots els afectats que ho necessitin segons prescripció facultativa.\n8) Traslladar aquests acords al Ministre de Sanitat de l’Estat espanyol, al Departament de Salut de la Generalitat i als portaveus dels grups parlamentaris del Congrés dels Diputats i del Parlament de Catalunya. També a les entitats i associacions i plataformes ciutadanes que defensen el dret al tractament públic necessari de la hepatitis C.\n……………………………………………. , a …… De …… de 2015\nFont: La Ratera (en castellà)\nRecordad enviar el mail diario al Ministro de Sanidad\n3 respuestas a La Plataforma d’Afectats per la Hepatitis C de Barcelona es posa en marxa\n20 enero 2015 en 1:02\nhola! estic en l ateneu el pahtio, a l hospitalet, i des d un dels colectius, el d acompanyament per la targeta sanitaria, estem interessats a q ens comuniqeu convocatories o mobillitzacions pq volem recolzar aqesta lluita. gracies!\nJuan Fco. Martin Guerrero dijo:\n20 enero 2015 en 7:03\nSoy enfermo de HC y quiero informacion sobre futuras asambleas de la plataforma de afectados HC de Barcelona.\nGrup municipal de la CUP de Valls dijo:\nEl Ple de Valls aprova una moció en defensa dels afectats i afectades per hepatitisC i del seu dret a rebre tractament en el sistema sanitari públic http://valls.cup.cat/noticia/el-ple-de-valls-aprova-una-moci%C3%B3-en-defensa-dels-afectats-i-afectades-hepatitisc-i-del-seu


Lleida i Xàtiva col·laboraran en promoció cultural, turisme i investigació històrica\n© Ros va visitar la Seu Vella amb la delegació de Xàtiva.\nEls alcaldes dels ajuntaments de Lleida i Xàtiva, Àngel Ros i Roger Cerdà, respectivament, van firmar ahir un protocol d’agermanament per col·laborar en promoció cultural, investigació històrica, turisme i promoció econòmica i fires. Ros va recordar que aquest acord parteix d’una moció del grup municipal de la Crida-CUP.\nAixí mateix, va afirmar que “la relació entre ciutats és un factor de cohesió social”, i també va destacar la història comuna de les dos poblacions. Cerdà, per la seua part, va apuntar que l’intercanvi d’experiències servirà per “progressar”.\nL’acord, que té una vigència de dos anys, permetrà col·laborar especialment en l’àmbit musical, ja que les dos ciutats comparteixen la música de bandes, i també en les arts escèniques. De fet, representants de tots dos consistoris ja van acordar en una primera reunió col·laborar en l’àmbit cultural, així com avançar en investigació històrica amb l’estudi dels punts de connexió entre Lleida i Xàtiva, com el fet que les dos ciutats van patir el setge del 1707 i també van obtenir el privilegi d’organitzar fires del rei Jaume I.\nPer la seua part, durant el primer trimestre de l’any que ve, una delegació lleidatana visitarà Xàtiva per continuar aprofundint en les línies de col·laboració.


Airbnb® | Ay: lloguers de vacances i allotjaments - Grand Est, França\nTroba llocs on allotjar-te a Ay a través d'Airbnb\nLloguers vacacionals a Ay\nUbicació excel·lent, senyora molt amable, casa molt ben decorada, tot ordenat, tot està proporcionat, des de cafè fins a llençols fins a tovalloles, molt bona comunicació. Ideal per a un cap de setmana al xampany!\nLa decoració i el nivell d'aquesta casa és increïble. Estar de tornada a la cuina o al saló amb una copa de xampany té ganes de relliscar en el temps, però amb un gran Wi-Fi, una banyera d'hidromassatge i banys privats. Ens ha encantat absolutament tots els aspectes: cuinar a la cuina tradicional francesa millora almenys un 50% les teves habilitats. Brillant, carnisser, forner i cafeteria.\nSam & Portia2019-09-08T00:00:00Z\nBeautiful cottage i Catherine és una amfitriona de qualitat. Us recomano per a un cap de setmana amb la família o fins i tot amb els amics com va ser el meu cas!\nGran amfitrió i casa. Un munt d'espai i bon jardí. Tornarà a utilitzar\nEns ha encantat el nostre temps aquí. La casa és preciosa: un autèntic aire francès i un sentit de la història a la casa. És tranquil i privat, només un espai encantador per a una escapada acollidora. Disposa de totes les comoditats modernes, inclosa una banyera d'hidromassatge a l'exterior. Ens va agradar menjar els nostres àpats al jardí. Catherine és una encantadora amfitriona que té ganes d’ajudar-se amb els suggeriments de llocs d'interès i restaurants de la zona. No puc esperar per tornar.\nEns ha agradat molt la nostra estada aquí. La casa té un gran ambient i està totalment equipada. La ubicació també és super; fleca i supermercat a poca distància a peu i es troba al bell mig de la regió de Xampanya, així que una base ideal per a diverses activitats. Catherine és una amfitriona molt simpàtica, vam tenir alguns problemes amb el jacuzzi, però a pocs minuts estava a punt per solucionar-ho. També va tenir molts bons consells sobre la zona. L’únic inconvenient va ser la feina de la casa del costat, que era força forta, però per sort no vam tenir molts problemes amb aquesta. A més, aquesta ubicació és molt recomanable, ens ho vam passar d'allò més bé.\nMolt bonic lloc, molt amables i la casa immillorable.\nHautvillers, Xampanya-Ardenes, França


La tennista canària s'acomiada del torneig al caure en tres sets davant de la polonesa Swiatek\nDijous, 23/01/2020 - 11:23\nMelbourne (Australia), 23/01/2020.- Carla Suarez Navarro of Spain in action during her women’s singles second round match against Iga Swiatek of Poland at the Australian Open Grand Slam tennis tournament in Melbourne, Australia, 23 January 2020. (Tenis, Abierto, Polonia, España) EFE/EPA/LYNN BO BO / LYNN BO BO (EFE)\nCarla Suárez va caure en segona ronda davant de la polonesa Iga Swiatek, després de perdre per 6-3 i 7-5, en el que va ser el seu últim partit en l’Obert d’Austràlia. «És un torneig en què tenim totes les facilitats del món, arribem sempre a Melbourne després de tenir un període llarg a casa. Sobretot, també perquè el públic el disfruta moltíssim. Ha sigut un lloc amb molt bons partits per a mi. Tot això el fa especial», va analitzar Suárez sobre el que ha suposat aquesta competició per a ella al llarg de la seva carrera.\nRespecte al partit, la tennista canària va tenir l’ocasió de forçar un set definitiu després de recuperar el trencament fins a dues ocasions, però, finalment, la polonesa va tancar un llarg joc després de diversos avantatges que va segellar la victòria al seu favor.\nSuárez, que va explicar que les seves expectatives per a aquesta temporada són les mateixes malgrat que sigui el seu últim any en el circuit, va igualar la seva actuació del 2019 a Melbourne Park, on també es va acomiadar en segona ronda.\nVictòria de Muguruza\nGarbiñe Muguruza va superar una prova de nivell després de sobreposar-se a l’exigent matx que li va plantejar la local Ajla Tomljanovic i va vèncer per un lluitat 6-3, 3-6 i 6-3 en un partit que va arribar a les dues hores i vint minuts. En canvi, Jaume Munar no va complir en un duel possibilitats davant de l’australià Alexei Popyrin al caure amb claredat per 6-2, 7-6 (5) i 6-2 en segona ronda. Així mateix, Pedro Martínez va caure dignament davant del rus Daniïl Medvédev (4) per 7-5, 6-1 i 6-3, en un partit celebrat a la pista Margaret Court per tancar la seva millor setmana com a professional després d’arribar per primera vegada la segona ronda d’un Grand Slam. Quant als favorits, l’alemany Alexander Zverev (7) va complir davant del bielorús Egor Gerasimov, a qui va derrotar per 7-6 (5), 6-4 i 7-5. Precisament, el tennista alemany serà el rival de Fernando Verdasco, que va superar el favorit Nikoloz Basilaixvili (26) per 4-6, 7-6 (5), 6-4 i 6-4 .\nTemes: Carla Suárez Open d'Austràlia


Redacció, Parets\t| Actualitzat el 11 Gener 2019 a les 10:09\nEls treballadors de l’empresa Abelló Linde, amb seu al poble, han convocat durant aquesta setmana la primera vaga parcial en contra del pla de reestructuració presentat per la directiva, que afecta una setantena de persones dels centres de treball de Rubí, Barcelona i Parets.\nLa primera aturada es va fer dimarts durant una hora i va consistir en una concentració davant les portes de cadascuna de les seus de l’empresa. Es preveu que les accions reivindicatives es repeteixin avui, així com dimarts i divendres de la setmana que ve.\nSegons Comissions Obreres d’Indústria, l’objectiu d’aquestes protestes és exigir a l’empresa la retirada del pla de reestructuració que posa en perill l’ocupació d’una setantena de treballadors i negociar amb la directiva un pla industrial que garanteixi tots els llocs de treball.\nAbelló Linde és una empresa dedicada a la fabricació i distribució de gasos per a ús industrial i alimentari.


Take away’, almenys per pagar factures - Diari de Sabadell\nTake away’, almenys per pagar factures\nEstampa del restaurant Viena, ahir al migdia / VICTÒRIA ROVIRA\nBars i restaurants s’han llançat en massa a oferir menjar per emportar. Reconeixen que no fa gaire ingressos, però serveix per cobrir gastos fixos. En principi, tornen a obrir el dissabte 31 d’octubre. “Però ja veurem”, diu un escèptic Isaac Gómez, cuiner del restaurant Capicua (Cerdanyola) i president de l’Associació de cuineres i cuiners Km0 de Catalunya, que agrupa els restaurants que segueixen els criteris d’Slow Food. Gómez sosté que l’opinió generalitzada al sector és que “no seran 15 dies”, sinó que el tancament de bars i restaurants s’allargarà almenys una pròrroga més. “Si estem oberts per Nadal, encara estaré content”, afegeix.\nNo és en bé que no estiguin treballant. Mantenen els fogons encesos per oferir menjar a domicili. “De fet, des de l’anterior confinament, ja no ho hem deixat de fer en cap moment”, explica per la seva banda Paco Querol, xef del restaurant 9 de la Borriana. Si abans només alguns restaurants oferien take away, durant les properes dues setmanes de toc de queda gastronòmic serà estrany el que no ho faci. Primera lliçó: És una tendència que ha arribat per quedar-se.\nAra bé, no és una panacea. “No t’arregla el fet d’haver de tancar al públic,“, diu Gómez. Hi coincideix Querol: “Ajuden a pagar la llum, per dir-ho d’alguna manera”. Al 9 de la Borriana, de fet, ja tenen algunes comendes encarregades per avui i demà. I afegeix. entre els beneficis del take away: “També és una forma de mantenir un cert ritme pel restaurant. I de retruc, ajudar a la cadena de distribució“.\nAra bé, el servei per emportar (ja sigui per recollir o per rebre a casa amb un servei de delivery) només dona càrrega de feina per alguns treballadors, de forma que d’altres passaran temporalment a l’estat d’ERTO. Mentre l’Estat segueixi pagant les quotes (i no es gasti de la reserva de cada treballador), sembla que l’ERTO és una eina més per encarar la crisi. Però igual que amb el menjar per emportar, no és el paradís. “És un caos, vés a saber quan cobren els treballadors”, lamenta el xef del restaurant Capicua.\nLa Generalitat també ha anunciat una línia d’ajudes a bars i restaurants. “De cara a la galeria queda molt bé, però després són engrunes”, diu Gómez. “Les anteriors ajudes pel confinament de març es van acabar en 4 hores, de tantes sol·licituds que hi havia”, recorda Gòmez. 40 milions d’euros pel conjunt de la restauració a Catalunya.\nEl sector, emprenyat\nPer això, el sector es declara emprenyat. També per les formes amb les que s’han assabentat, diu Gómez, que representa l’Associació de cuineres i cuiners Km0 de Catalunya. “Anem a una reunió i al de 10 minuts ja ho filtren a la premsa. Això vol dir que no era una reunió per negociar res, només per informar del que anaven a fer sí o sí“, explica Gómez.\nI és que existíen alternatives, defensen des del gremi. “Podríem haver pactat una reducció de l’aforament del 50% o fins i tot no obrir a les nits”, posa com a exemples Paco Querol.\nDe fet, Querol creu que un toc de queda nocturn, com aplicarà França des d’aquest cap de setmana, és més efectiu per aturar les cadenes de transmissió. Efectivament, el sector esperava arribar a pactar un horari reduït d’obertura. Però ha estat del 100%.\nA més a més, també hi ha certa divisió dins el sector. Els restaurants, en línies generals, creuen que han estat més responsables que els bars amb concorregudes terrasses exteriors. “I ens han posat a tots en el mateix sac”, lamenta Querol.Exempció de terrasses\nCom a consol, l’Ajuntament ha anunciat que no cobrarà la taxa de terrasses als bars i restaurants mentre duri el tancament obligatori de 15 dies. A això se li suma que preveu aplicar bonificacions de fins al 75% en aquesta mateixa taxa si quan puguin obrir de nou ho han de fer amb limitacions d’espai o d’ocupació.\nBars i restaurants a Sabadell\nSegons l’Ajuntament, el tancament afectarà fins a 832 negocis de la ciutat i més e 2.200 treballadors.


Arriba la 8a Setmana de la Responsabilitat Social a Catalunya\nEscrit el 09 Novembre 2017\nDel 14 al 18 de novembre es celebra a Barcelona la Setmana de la Responsabilitat Social a Catalunya, una iniciativa d’Ingeniería Social i l’Associació +Responsables que enguany arriba a la 8a edició i que vol donar veu a la responsabilitat social.\nEmpreses, entitats, ciutadania i les principals institucions es trobaran per debatre i reflexionar entorn de la responsabilitat de les organitzacions i el seu paper en la societat actual. Durant cinc dies se celebraran conferències sobre bones pràctiques, espais de networking, jornades de portes obertes, tallers per a la ciutadania, accions de voluntariat i diverses activitats que recorreran diferents espais de la ciutat de Barcelona.\nLa inauguració tindrà lloc el 14 de novembre a les 9.15 al Campus del Poblenou de la Universitat Pompeu Fabra. En aquest acte es lliurarà el distintiu Etiqueta Responsable, que posa en valor els compromisos en responsabilitat social de diferents empreses i organitzacions. Tot seguit es portaran a terme les primeres conferències on grans empreses i pimes, com Activa Mutua, Sorigué o Cafès Novell explicaran les seves bones pràctiques, exposant casos d’èxit i iniciatives innovadores en els àmbits social, econòmic i ambiental. D’altra banda, es realitzarà la conferència ‘Territoris socialment responsables’ on es presentaran experiències en relació a l’aplicació de la Responsabilitat Social a l’administració. Per finalitzar el dia se celebrarà la Fira RSC, un espai de networking on diferents empreses i entitats podran donar a conèixer els seus serveis i projectes en matèria d’RSC i que, a més, té l’objectiu de facilitar el coneixement mutu i impulsar sinergies de col·laboració entre tots els agents participants en la Setmana.\nEl dimecres 15 de novembre a les 9.15 a l’Antic Arxiu de la Corona d’Aragó, Cavall de Cartró, Henkel, Caprabo i el Banc d’Aliments de Barcelona, entre altres, seran les organitzacions encarregades de donar el tret de sortida a les conferències. Ilunion, així com el projecte ‘Incorpora’ de la Caixa tractaran el tema de la ‘Inclusió i diversitat a l’empresa’. La següent conferència se centrarà en les ‘Aliances empresa i tercer sector’ i, per últim, a través de la Xarxa Nust i sota el nom ‘Pacte del temps i Economia de les Cures’, es presentaran les bones pràctiques en igualtat i conciliació d’empreses.\nLa resta de dies es realitzaran activitats de cinema, voluntariat corporatiu, portes obertes a empreses i entitats, i tallers de sensibilització per a totes les edats.


Enginyer estructural (Universitat Central de Veneçuela)\nMàster en Enginyeria Estructural (Universitat Federal de Rio de Janeiro)\nDoctor per la Universitat Politècnica de Madrid\nMiguel Cerrolaza és enginyer estructural per la Universitat Central de Veneçuela, té un títol de màster per la Universitat Federal de Rio de Janeiro (Brasil) i és doctor per la Universitat Politècnica de Madrid. Posteriorment va realitzar una estada postdoctoral a l’Ècole des Ponts Paris Tech. i va ser professor convidat a la Colorado School of Mines (EUA). Va ser fundador i director de l’Institut Nacional de Bioenginyeria (Caracas). Ha publicat més de noranta articles en revistes indexades, ha publicat nou llibres escrits i dotze editats i molts capítols de llibres, principalment als camps de la biomecànica i els elements finits. Els seus principals interessos de recerca giren al voltant de la biomecànica teòrica i aplicada, la bioenginyeria i els mètodes numèrics de la simulació.\nEnginyer d’electrònica i telecomunicacions (CUJAE)\nMàster en Sistemes Digitals. Enginyeria Biomèdica (CUJAE)\nDoctor en Bioenginyeria (Universitat de Tòquio)\nAlejandro Portela és enginyer en electrònica i telecomunicacions i posseeix el Màster en Sistemes Digitals (Biomèdic, 2005) per la Universitat Tecnològica de l’Havana (CUJAE). Doctor en Bioenginyeria per la Universitat de Tòquio (2014). Va completar la seva formació a la indústria de dispositius mèdics com a enginyer d’R+D+I, en la qual liderava equips per a la teràpia i el diagnòstic en cardiologia i pneumologia. Posteriorment es va centrar en tècniques de microfabricació i nanofabricació dirigits al disseny de sistemes òptics i microfluïds per a xips biosensors. Actualment els seus interessos se centren en la recerca a les àrees de disseny de biosensors per IVD (Diagnòstic In Vitro), sistemes de telemetria mèdica i caracterització de materials per a odontologia i biologia cel·lular.\nMaria Godoy Gallardo\nGraduada en Química per la Universitat de Barcelona (UB, 2008) i enginyera de Materials per la Universitat Politècnica de Catalunya (UPC, 2009).\nSeguidament va cursar el Màster en Enginyeria Biomèdica per la Universitat Politècnica de Catalunya (UPC, 2011). Durant el treball doctoral a la UPC (2011-2015), va desenvolupar cobertures antibacterianes per als implants dentals per prevenir la periimplantitis. Posteriorment, es va traslladar a Copenhaguen (2015-2019) a la Universitat Tècnica de Dinamarca (DTU) amb una beca postdoctoral DFF Mobilex. La seva recerca a la DTU es va enfocar cap a la millora dels materials de les estructures utilitzades per a la regeneració d’ossos de manera que permeti l’alliberament controlat i seqüencial de factors de creixement. Posteriorment, va desenvolupar portadors multicompartimentats en microreactors i anomenats cèl·lules artificials per conduir reaccions biològiques. Al 2019, es va traslladar a UIC Barcelona amb una beca Beatriu de Pinós, en la qual la seva recerca se centra en el desenvolupament de biotintes per a impressió 3D amb la incorporació de cèl·lules vives, que augmenten amb biomolècules per aconseguir l’adhesió i la integració al biomaterial.\nXavier Marimón i Serra\nProfessor d'Electrònica Robòtica i Processat d’Imatges a la Universitat Internacional de Catalunya.\nEnginyer industrial especialitzat en electrònica i automàtica industrial. Màster en Enginyeria Biomèdica. Disposa d'àmplia experiència en ciència de dades (data science), processat d'imatges mèdiques i detecció automàtica de patrons en senyals i imatges biomèdics mitjançant Aprenentatge Automàtic (Machine Learning).\nDifon a través de tallers i xerrades la recerca biomèdica perquè sigui accessible a un públic general i defensa l'extensió a l’abast del ciutadà de laboratoris domèstics sota el paradigma DIY (Do It Yourself) així com els tallers de fabricació digital FabLab (Fabrication Laboratory).\nActualment centra la seva recerca en el desenvolupament de nous biomarcadors per a l'estudi del ritme cardíac en l’àmbit cel·lular a través de tècniques de microscòpia òptica i algorismes d'aprenentatge automàtic. També investiga el comportament mecànic dels implants dentals i estructures en pont (dental bridges) sotmeses a càrregues dinàmiques o també sota condicions de bacteris bucals.\nGraduat en Biotecnologia Mèdica i Farmacèutica (IMC Krems).\nMàster en Medicina Regenerativa i Enginyeria de Teixits (Technikum Wien).\nEstudiant de doctorat a UIC Barcelona.\nGraduat en Biotecnologia Mèdica i Farmacèutica (IMC Krems, 2017, Àustria). Durant els estudis de grau, va desenvolupar un semestre de pràctiques al Grup de Biomaterials per a Teràpies Regeneratives (Institut de Bioenginyeria de Catalunya). Seguidament, va cursar el Màster en Medicina Regenerativa i Enginyeria de Teixits (Technikum Wien). El projecte final de màster el va desenvolupar en el Grup de Biofabricació i Impressió 3D (Universitat de Tecnologia, Viena), en què va investigar les estratègies de vascularització per a l’enginyeria de teixits. El gener de 2021 va iniciar els seus estudis de doctorat al Bioengineering Institute of Technology (UIC Barcelona). La seva recerca està enfocada en el desenvolupament de noves biotintes per modelar i tractar defectes osteocondrals.\nMarina Perpiñán Blasco\nGraduada en Ciències Biomèdiques (UdL).\nMàster en Recerca Biomèdica (UB).\nEstudiant de doctorat (UIC Barcelona).\nMarina Perpiñán es va graduar en Ciències Biomèdiques a la Universitat de Lleida (UdL) i va estudiar el Màster en Recerca Biomèdica a la Universitat de Barcelona (UB).\nEl gener de 2020 va començar els estudis de doctorat al Bioengineering Institute of Technology (BIT) per desenvolupar biomaterials que mimetitzin l’os, basats en matrius i microesferes de sílice. Aquests, combinats amb l’alliberament de diferents factors de creixement, factors i ions, tenen l’objectiu de promoure la regeneració de l’os.\nRaquel Rojas Márquez\nGraduada en Bioquímica (UAM).\nMàster en Biotecnologia Avançada (UAB).\nRaquel Rojas es va graduar en Bioquímica per la Universitat Autònoma de Madrid l’any 2018. Posteriorment, va fer el Màster en Biotecnologia Avançada impartit per la Universitat Autònoma de Barcelona. Després d’això va formar part del Grup d’Enginyeria Tissular Musculoesquelètica del Vall d’Hebron Institut de Recerca. L’octubre de 2020 va començar els seus estudis de doctorat al Bioengineering Institute of Technology (BIT), en què investiga sobre la generació topogràfica en superfície sobre constructes basats en sílice per estimular la regeneració òssia.


L’Ajuntament de Pego comença el pagament del Pla Xarxa Llibres – Ràdio Pego\nL’Ajuntament de Pego comença el pagament del Pla Xarxa Llibres\nAmb un import total en la primera fase de 61.036,32€ del que es beneficien 631 alumnes. Des del consistori calculen que el pagament de les ajudes es completarà entre hui i demà, com a molt tard divendres es finalitzaran les transferències.\nPego se suma als pobles que a hores d’ara ja han abonat, a les famílies amb filles i fills escolaritzats, la primera fase del Pla Xarxa Llibres, aquella que correspon a cobrir part de la compra de material escolar. Hui ha començat a pagar-se des de l’Ajuntament de Pego eixa primera fase del programa que suposa l’entrega de, com a màxim, 100€ per alumne una vegada presentades les factures de compra del material escolar. Des del departament de tresoreria del consistori pegolí calculen que entre hui i demà es completarà el procés de pagament. Apunten que, com a molt tard, divendres es finalitzaran les transferències als comptes dels beneficiaris.\nL’import total que Pego abonarà per la primera fase del pla de gratuïtat de llibres de text i material curricular per a l’alumnat de Primària, Secundària i Formació Professional bàsica és de 61.036,32€. Esta xifra és aportada, en un 33.33% per la Generalitat Valenciana, la Diputació d’Alacant i l’Ajuntament, el que vol dir que cada administració ha abonat 20.345,44€ en esta fase. S’apunta des de la regidoria d’Educació que no totes les sol·licituds rebran els 100€, ja que depèn de la quantitat gastada durant la compra.\nDe les 664 sol·licituds validades per part de la regidoria d’Educació de l’Ajuntament de Pego, finalment són 631 les que s’han concedit. De les 33 sol·licituds restants, 3 d’elles han estat desestimades perquè van ser demanades per alumnes de Batxillerat (no inclòs en el Pla) i les altres 30 sol·licituds s’han exclòs perquè ja comptaven amb altres tipus d’ajudes o beques.\nEl regidor d’Educació, José Merí, es mostrava satisfet perquè, amb este pagament es complix un dels objectius marcats pel programa Xarxa Llibres, estendre la gratuïtat de llibres de text entre l’alumnat d’Educació Especial, Primària, Secundària i Formació Professional Bàsica, i que culminarà amb la segona fase del pla que implica el retorn de tot, o bona part, del material d’este curs per a crear un banc de llibres públic. La segona fase està prevista que es desenvolupe durant el mes de juny. En ella s’abonaran uns altres 100€, com a màxim, per material en bon estat que es torne.\n← La directora d’Ocupació i Formació del Servef es reunix amb els representants institucionals de Creama per a impulsar el Pacte Territorial d’Ocupació en la comarca


Un estudi de la URV assenyala que entre un 16 i un 18% de preadolescents tenen idees suïcides | Notícies / Noticias Tarragona diari digital Tarragona21\nUn estudi de la URV assenyala que entre un 16 i un 18% de preadolescents tenen idees suïcides\nSímptomes depressius, ansietat i trastorn obsessiu compulsiu són els principals factors de risc, segons un aquest treball fet per investigadores de la URV\nPensar a treure’s la vida, planificar-ho, amenaçar de fer-ho o fins i tot intentar-ho és el que es considera conducta suïcida. Provocar-se la mort ha passat pel cap d’un 16-18% dels nens i nenes preadolescents que van participar en un estudi fet per investigadores del grup de recerca en Nutrició i Salut Mental (Nutrisam), del Departament de Psicologia de la Universitat Rovira i Virgili, que tenia per objectiu avaluar amb quina freqüència es produïa aquesta situació i quins són els principals factors que la desencadenen.\nPer fer-ho, les investigadores van incloure al seu treball 720 nens i 794 nenes que estudiaven a 13 centres de Reus —públics i concertats— a qui van fer un seguiment durant tres períodes evolutius entre els 10 i els 13 anys. A l’inici de l’estudi, els alumnes van respondre una sèrie de tests psicològics que van servir per detectar qui presentava simptomatologia emocional relacionada amb la depressió, l’ansietat i el trastorn obsessiu compulsiu (TOC). Això va permetre establir un grup de risc de problemes emocionals i un grup control, diagnosticar aquests trastorns amb criteris internacionalment estandarditzats i fer el seguiment dels nois i noies per veure com evolucionava la ideació suïcida durant tota l’etapa que va durar la recerca.\nLes xifres van ser força estables. Durant el primer període un 16% de l’alumnat va afirmar que havia tingut la idea del suïcidi al cap, dels quals un 33% la mantenien un any més tard. Tant en el segon període com en el tercer, les idees de suïcidi les van manifestar el 18% dels estudiants enquestats. Pel que fa al risc de suïcidi, que es va determinar amb entrevistes individuals, el van presentar el 12,2% d’escolars d’una edat mitjana d’11 anys. Malgrat que no hi havia diferències entre sexes, la gravetat de la conducta suïcida va ser més alta en els nois.\nLes investigadores també van observar quins eren els factors predictors d’aquest plantejament i van trobar respostes diferents en funció del gènere. “En els nens són els símptomes depressius previs els que acaben determinant la ideació suïcida posterior”, explica Núria Voltas, una de les investigadores de l’estudi. En el cas de les nenes, en canvi, es combinen símptomes d’ansietat, de TOC i també hi influeix la situació socioeconòmica de la família.\n01/03/2019 Tarragona Turisme du a terme un estudi sobre les platges de la ciutat\n15/04/2019 Adjudicat l’estudi de redacció del projecte de renovació integral de l’avinguda Carles Buïgas


Ara | Lleida.com\nInici Blogs Blog de Joan Rosinach Bonet Ara\ndijous 13 d'agost 2015 - 22:30\nI bufes les espelmes del pastís. Mires al teu voltant i tens la sensació que els dies, ara, passen més ràpid. Molt més ràpid. Tant, que les imatges del passat es barregen enmig d’un present efímer que, fins i tot, et fa dubtar de si allò va passar fa un any, dos... o tres. Moments abans, el desig tampoc no té gaire a veure amb el que demanaves quan aquells ganxitos ataronjats inundaven una taula plena d’innocència. Ara, ets més selectiu quan es tracta de demanar. Penses menys en tu i més en els teus. Potser perquè saps que, si les coses van bé als teus, també t’hi aniran a tu.\nAra ja compta menys si som molts. El realment important és que hi siguem tots. No condiciones el restaurant al lloc on després podràs sortir de festa. Comences a prioritzar un bon sopar i fer una copa amb tranquil·litat, encara que et costi el que fa (poc) temps et valia una nit sencera. Per això, sovint agraeixes quedar amb algun dels teus per compartir un cafè després de dinar o una cervesa cap al vespre. Per parlar de tot menys de feina. O per parlar de feina menys de tot. Per arreglar el món, sabent que menjar-te’l serà més difícil del que creies. Per dir-li que has trobat la noia de la teva vida. Després de presentar-li totes les amigues amb qui t’has topat aquests últims anys.\nAra, et ve de gust aprofitar la majoria dels matins de diumenge. Saps que els dilluns són difícils però essencials per a la teva (super)vivència. Busques qualsevol excusa per agafar el primer vol low cost del proper cap de setmana a la cerca d’un racó del vell continent pendent de visitar. Intentes seguir fent esport. Tot i que competir, a hores d’ara, ha deixat de ser una prioritat. Estar pendent del compte corrent s’ha transformat en una rutina diària i, en algun moment, t’ha passat pel cap començar a estalviar. Intentes sorprendre. I sorprendre’t. Perquè, en el fons, l’experiència et demostra que en els petits detalls es troben les grans diferències.\nAra t’atreveixes a discutir. Confrontar opinions. Explicar que, en alguns temes, penses diferent de la majoria. Et sents valent en aquell cara a cara en què tan poruc t’havies sentit. Valores molt més els consells que et van donar els teus pares i, sense adonar-te’n, et veus reflectit en la seva forma d’actuar, quan en plena adolescència t’havies promès que mai series com ells. Aquells grans problemes són ara petites qüestions a resoldre. I les anècdotes de l’ahir s’han convertit en les rialles de l’avui. Ara, et costa menys riure’t de tu mateix quan estàs amb els teus. Perquè quan estàs amb els teus, et sents completament a gust.\nAra et sembla tenir clar allò que vols. O, almenys, allò que no t’interessa. No creus només en la sort perquè la vida et somrigui i esperar a què arribin temps millors ho consideres una autèntica bogeria. Vols seguir creixent però a un ritme menys frenètic de com ho has fet fins ara. Guaites endavant amb més cautela mentre et comença a venir vertigen quan mires enrere. Tens clar que la vida no són èpoques. Sinó moments. I saps que només vivint cada cosa al seu moment, aconseguiràs que totes les èpoques siguin les millors de la teva vida.


Tres investigacions intenten determinar què va causar la caiguda d'El Pèndol al Tibidabo\nPèrits, enginyers i tècnics judicials han començat les investigacions per determinar les causes de l'accident de l'atracció d'El Pèndol al Tibidabo que va provocar la mort d'una noia de 15 anys. Hi ha tres investigacions obertes: la judicial, la que fa el mateix parc i l'encarregada per l'Ajuntament de Barcelona. L'alcalde, Jordi Hereu, ha assegurat que no escatimaran esforços per saber què va fallar dissabte, perquè l'atracció complia tots els requisits de seguretat. Catalunya Ràdio ha sabut, de fonts del parc, que un dels dos treballadors que portaven El Pèndol en el moment de l'accident s'estrenava aquella tarda i havia rebut formació a la vigília. D'altra banda, un enginyer d'estructures diu que el Pèndol podria haver caigut pel deteriorament del terreny on s'assentava l'estructura.\n19/07/2010 - 20.43 Actualitzat 23/07/2010 - 18.15\nLa policia judicial i els tècnics fa dos dies que investiguen la zona on va tenir lloc l'accident d'El Pèndol. Estan buscant proves que determinin per què es va despendre el pal de la base de formigó i va causar la caiguda de tota l'estructura. El Col·legi d'Enginyers Industrials espera que d'aquí a una setmana tindrà el resultat de l'informe que li han encarregat sobre l'accident d'El Pèndol. El Col·legi d'Enginyers Industrials investigarà si l'ancoratge d'El Pèndol es va trencar per un mal disseny de l'atracció o per un defecte del material. Tot i que hi ha diverses hipòtesis obertes, un enginyer d'estructures diu que El Pèndol podria haver caigut pel deteriorament del terreny on s'assentava l'estructura.\nDe moment, l'Ajuntament ha manifestat que l'atracció havia passat tots els controls que s'hi fan periòdicament. De fet, com cada matí, dissabte l'atracció va passar les revisions de manteniment preventiu, on queda registrat que les fixacions estaven en bon estat. Aquella mateixa tarda es va fer una segona revisió a causa del soroll que feia l'aparell. El responsable del manteniment va testificar que el soroll no li va semblar estrany i que podia continuar en funcionament.\nL'empresa fabricant d'El Pèndol, els italians Fabbri, són líders mundials del sector de les atraccions des de fa seixanta anys. En tenen un a Brighton amb uns ancoratges laterals que la de Barcelona no tenia. El motiu és que l'atracció anglesa és itinerant, mentre que la del Tibidabo és fixa. Representants de Fabbri es desplaçaran fins a Barcelona per col·laborar en la investigació.\nDos dies després de l'accident, l'empresa encara no sap si reobrirà al públic El Pèndol. La resta d'atraccions estan tancades en senyal de dol i tornaran a funcionar dimecres.\nSet morts i 24 accidents en atraccions en 30 anys\nEl Tibidabo, encara tancat mentre investiguen l'accident\nL'opinió d'un enginyer d'estructures\nUna atracció present a parcs d'arreu del món\nInvestiguen l'atracció accidentada al Tibidabo


Casal Calassanç 1976: Homilia del diumenge 12/09/2010 del P. Josep Mª Balcells\nHomilia del diumenge 12/09/2010 del P. Josep Mª Balcells\nEL PERDÓ ÉS UNA “FESTASSA”\n¡Així tal com sona! Potser del perdó no n’hem parlat pas massa, per desgràcia, i així hem eixarreït el mateix evangeli. Tota festa, bíblicament, comporta un convit, que és sempre una anticipació del Convit Celestial. Una manera de dir que serà com entaular-nos en plenitud, presidint Déu la Taula de Família. Segons l’evangeli no hi ha prova de més alt amor que el perdó que rebem de continu de part de Déu Pare, per mitjà de Jesucrist que és l’amor-perdó definitiu. La litúrgia ja ens ho diu en una col·lecta preciosa que convé no oblidar-la, perquè és un punt fonamental de la visió-actuació de Jesús, que ens ha donat per via pràctica personal i pel seu missatge: “Oh Déu, mai no manifesteu tant la vostra omnipotència com quan perdoneu i us compadiu. Enriquiu-nos amb els dons de la vostra gràcia, per tal que corrent cap al terme promès, esdevinguem hereus dels béns celestials”.\nTenim un concepte vergonyant del que significa ser perdonats per Déu. Per Jesús sabem l‘íntima relació que hi ha entre l’amor i el perdò. Entre el goig ple i el sentiment d’haver defraudat la confiança que se’ns ha posat i que no se’ns prendrà mai, mai, mai.\nEn el fons, aquí ens hi juguem de ple el què significa Déu i el què significa ser una criatura, que sempre és tractada com un fill. Sentir-se amorosament perdonat com Déu perdona és una de les vivències més pures que hom pugui sentir. Som feblesa que Déu sostè i que ha d’anar acompanyant, fins que no sapiguem valdre’ns una mica més per nosaltres mateixos. No hi puc fer més. Em ve insistentment la imatge de la mare que ensenya a fer els primers passos al seu fill petit. El nen en fa provatures sempre amb la confiança plena de que permanentment hi ha dues mans ofertes, amatents a qualsevol possible incidència. El perdó de Déu ens l’han ensenyat distorsionadament massa pel cantó de la culpabilitat, com si Déu s’irritès i com si fos una ofensa a un Déu ofès. ¿Com hem pogut simplificar així i fer-li perdre grandesa al fet del perdó? Déu perdona perquè estima i estima perquè perdona. Cal aprendre-ho d’una vegada per totes. És més una ofensa que ens fem a nosaltres mateixos, per inconseqüents i per contradictoris, si tenim un xic de fe, que el què ens dèien gairebé en exclusiva. Naturalment que és una ofensa a Déu, que és Pare i ho és més encara perquè som fills… Avui s’imposa una visió més filial de la relació amb Déu. Res nou, per altra part. Som fills però tendencialment agosarats i voldríem prescindir de Déu i fer del què fem, obra de les nostres mans. Propendim a pensar-nos que som més forts del que l’experiència ens va demostrant en el dia a dia. Nosaltres propendim a creure’ns “deuets”, àrbitres del bé i del mal. En algun moment de lucidesa evangèlica haurem d’anar descobrint que sense l’ajut, l’aprenentage i la confiança en Déu som ben poca “coseta”. La humilitat és una virtut radical, sense la qual no hi ha progrés. No queda malmesa l’autoestima. Déu no humilia mai, però estima la humilitat. Saber-se pecador, mancat, deficient, immadur és connatural al ser persona; molt més, a saber-se cristià. “TOT ÉS GRÀCIA, Diu Agustí. Per a l’humil autoestima sabem que en el camí humano-diví TOT està enquadrat en les coordenades pecat-gràcia, que ens permet anar agafant estabilitat ètica, maduresa i confiança en nosaltres mateixos, precisament perquè l’anem posant i re-posant en un Déu, Pare i Mare, per usar els termes que avui fan de tan bon sentir…\n“Déu actua de tal manera que fa que sigui obra nostra allò que és do seu”. He de mirar l’etimologia de la paraula perdó, perdonar, perquè em sembla que amaga una sorpresa: per-donar; donar a mans plenes, donar totalment. El prefixe per- és afegitó de plenitud.\nLa força de la gràcia: paulí de cap a peus. Jesús prefereix els que més ho necessiten. S’asseu a taula amb pecadors, és la seva millor companyia. La seva missió és fer de tothom fills estimats de Déu; que en prenguin consciència. Allò que tant sulfurava als satisfets d’ells mateixos, als que es consideraven justos, i per tant blasmaven tots els altres: “Jo no sóc com el pobre fariseu que allà al fons es tenia per pecador, perquè ho era; i el reconeixement el porta a ser justificat. Justificat: aprovat, fet just, renascut, perquè el perdó jo l’entenc com un reneixement repetit, cada vegada a millor. Per gràcia.\nNo em sé explicar i tant que ho voldria, avui. Sense entendre el perdó no es pot entendre l’evangeli, ni Jesús, ni Déu, ni un mateix. A vegades em ve pel pensament o millor pel cor: “Oh benaurat pecat que m’ha permés entendre qui , què, com, per què i per a què Jesús es feu Home i és el nostre-meu Salvador. La flaquesa ens és congènita i no m’humilia, ben a l’inrevés: en la meva feblesa em sento fort, perquè la meva fortalesa és Déu, és la gràcia que em prevé, que m’acompanya, que no em deixa de la mà. És un contacte no d’estirar estrabant, sinó d’estimació, la força de l’amor que ho abassega tot en la plena complaença de tots dos: PARE i fill.\nL’Església és santa i pecadora a la vegada. Així ho afirma el Vat. II: “L’Església que comprèn en el seu propi si els pecadors, santa (ja ho ha dit abans), i alhora necessitada sempre de purificació, va en busca contínua de penitència i de renovació”. També: “Com sigui que tots ensopeguem sovint, tenim contínuament necessitat de la misericordia de Déu i hem de pregar cada dia, dient: “Perdoneu les nostres culpes”.\nAvui tota la litúrgia de la Paraula és com una GALERIA DE CONVERSOS, de gent que ha exultat amb el perdó il·luminat de Déu. Vegeu, si no, a l’Èxode : Moisès intercedeix davant la rebel·lió del poble: “Apaivagava el Senyor, el seu Déu. Li diu la paraula màgica: “Recordeu-vos de l’aliança amb els patriarques. Déu es desdigué (és una imatge només). Déu sap perdonar perquè vol i pot perdonar. En ell sempre hi ha una nova oportunitat en aquest joc diví i humà entre misericordia i misèria.\nPassem al salm responsorial i ens trobarem amb dos nous conversos: El fill pròdig (“Aniré al meu pare i li diré: “Pare he pecat”) i David que entona en el salm 50, el seu millor càntic d’acció de gràcies: “Compadiu-vos de mi, Déu meu, vós que estimeu tant, vós que sou tan bo, esborreu les meves faltes, renteu-me ben bé de les meves culpes… Creeu en mi un cor ben net, feu renéixer en mi un esperit ferm”.\nDonem pas al gran Pau, la vida del qual és perennement una acció de gràcies: “Però Déu s’apiadà de mi perquè, quan encara no tenia fe, no sabia què feia. La gràcia de nostre Senyor ha estat pròdiga en mi, juntament amb la fe i l’amor en Jesucrist. Entre els pecadors jo sóc el primer. Però Déu se n’apiadà perquè Jesucrist pogués demostrar en mi la grandesa de la seva paciència, fent de mi un exemple dels qui es convertiran a la fe i tindran així vida eterna”. Més explícit no es pot ser més.\nA l’aclamació o al·leluia se’ns dóna una recapitulació en paraules del mateix Pau: “Déu, en Crist, ha reconciliat el món en Ell mateix i a nosaltres ens confia el missatge, “la bona nova) de la reconciliació”. Dues conviccions, dues visions d’un Déu que re-concilia, que torna una i altra vegada a abraçar-nos, a posar pau, goig i harmonia en totes les relacions possibles: amb Déu, amb un mateix, amb la natura, amb els altres que per do i gràcia els arribo a veure i viure com a germans.\nAbans de donar pas a un dels capítols més humans de tan divins : les paràboles de la misericordia, cal prendre alè perquè estem davant de la meravella de les meravelles: Déu se’ns manifesta com un Pare- Mare. Tres paràboles d’allò més diví que es pot dir: La recerca de l’ovella perduda, cercada i trobada i el goig i la festassa que això suposa. I aquesta ovella ets tu. Sóc jo. No em fa vergonya ser-ho, la veritat. No m’interessa la meva fugida tan humana, tan pobrement humana. El que exalto és com Déu em cerca, em treu de les meves marrades, àdhuc dels meus desvergonyiments, i, en el fons, de les meves nicieses de la meva ignorància de qui sóc jo a ulls de Déu.\nPasso per alt el desfici d’aquella bona dona que perduda una moneda, remou cel i terra i, trobada, en fa motiu d’invitació de les veïnes que comparteixin el goig de la trovalla. No per casolà deixa de tenir l’encant de trobar allò perdut. Els perduts, nosaltres\nNo entrarem avui en la paràbola de les paràboles, la del Pare d’entranyes de misericòrdia. Ah, el quadre de Rembrandt! És un moment sublim de la bellesa humana transcendida per la bellesa d’un Déu inefable, inimaginable, únic. (Només de pas recomano el llibre de Nouwen “El retorn del fill pròdig”. Una altra bellesa. La bellesa irradia, cura, salva. És el gran atribut de Déu. Només Déu és bo, va dir Jesús; només Déu és la Bellesa…\nAquests dies he fullejat amunt i avall el llibre de les Confessions de sant Agustí. Un altre convers. És ell qui ha creat el gènere literari de les Confessions. Ho va escriure ara fa aproximadament 1600 anys: “Us vol lloar aquest home, engruna de la vostra creació. Sou vós qui l’estimuleu a delectar-se en les vostres lloances, perquè ens vau fer per a vós i és inquiet el nostre cor fins que reposi en vós… Que jo us cerqui, Senyor, invocant-vos, i us invoqui creient en vós!”\n“Oh suprem, òptim, potentíssim, totpoderosíssim, misericordiosíssim, i justíssim, secretíssim i presentíssim, pulquèrrim i fortíssim, permanent i inaprehensible, immutable i modificador de tot, mai nou, mai vell, renovador de tot, que meneu sense llur sabuda els superbs cap a la vellúria, sempre actiu, sempre quiet, que amasseu i no en teniu fretura, que porteu i ompliu i protegiu, creeu i nodriu, perfeu i cerqueu, encar que no us manca res! Estimeu sense arravatar-vos, us engelosiu sense neguitejar-vos, us penediu i no us sap greu, us aïreu i romaneu tranquil, modifiqueu les vostres obres i no modifiqueu els vostres propòsits; recobreu el que trobeu i mai no heu perdut; mai no sou pobre i gaudiu en el guany, mai no sou avariciós i exigiu usures. Hom us dóna més que no us deu, a fi que esdevingueu deutor, i ¿qui té res que no sigui vostre? Pagueu els deutes sense deure res a ningú, perdoneu els deutes sense perdre-hi res. ¿I què hem dit, Déu meu , vida meva, santa dolçor meva. ¿I què pot dir ningú quan és de vós que hom parla?\n“Tard us vaig estimar, oh Bellesa tan antiga i tan nova, tard us vaig estimar! I vet aquí que vós éreu dins de mi, i jo era fora de mi mateix, i jo us cercava al defora i em llançava, deforme com era, cap aqueixa bellesa de les vostres criatures. Vós éreu amb mi, però jo no era amb vós. Em retenien lluny de vós precisament aquelles coses que, si no fossin en vós, no serien. Em cridàreu i clamàreu , i vencéreu la meva sordesa; fulguràreu, resplendíreu, i foragitàreu la meva ceguetat; flairàreu, i vaig aspirar el vostre perfum, i sospiro per vós; vaig tastar-vos, i tinc fam i set de vós; em tocàreu, i vaig cremar de desig per la vostra pau”.\n¡I quin torrent desbordat, i quina riquesa de sentiments! Quedo mut d’admiració.\nD’Agustí he passat a Luter; no us n’estranyeu: ell era monjo agustinià. Us explico el per què. Agustí té una expressió que és molt sabuda i cabalment compresa. Diu així: “Estima i fes el què vulguis” N’hi ha una altra de Luter que s’adiu molt bé amb el tema que he desbrossat. Costa una mica d’entendre, però jo la trobo encertadíssima: “Peca fort, però tinguis una fe més forta encara”. Vol dir en la seva aparent paradoxa: Si realment creus de veritat, no pecaràs. I si peques, la confiança plena en Jesucrsit et farà reemprendre la marxa de perfeccionar-te. Estimar i tenir fe per a Pau , com per a Joan és el mateix. ¡Tinguem confiança en la confiança que Déu ens té! Som pecadors, però Déu farà en tu i en mi les seves meravelles. Ell hi està més, molt més compromès que no pas nosaltres mateixos, fràgils i trencadissos com som. “Allí on ha abundat el pecat ha sobreabundat la GRÀCIA”. AIXÒ ÉS TOT. Ho creus això? Si ho vas creient, cada vegada entendràs més i més i més. Em quedo com vençut; no ho he pogut explicar millor. Almenys que quedi esbossada la intuïció. Hi tornarem en altres ocasions. Que Déu hi faci més que nosaltres.\nDiumenge XXIV de durant l’any, 12 de setembre de 2010. Barcelona\nPublicat per casal calassans a 18:00\nEtiquetes de comentaris: homilia 12/09/2010\ninterrsant reflexió i crec que ho has explicat prou bé.\n1 de novembre de 2010 a les 9:57\nLES DISJUNCTIVES FAN POR Perdoneu que ho digui e...\nHomilia del diumenge 12/09/2010 del P. Josep Mª Ba...\nHomilia del diumende 05/09/2010 del P. Josep Mª Ba...


CEIP GASPAR SABATER: 2020\nFelicitació Nadal dels alumnes de 6è\nAquests dies, l'alumnat de 6è de l'escola passarà el darrer Nadal amb nosaltres. Per això i perquè les circumstàncies actuals fan impossible fer una celebració nadalenca així com ens agradaria han decidit preparar una felicitació de Nadal per a tots els companys i les seves famílies.\nAquí la teniu! (Clicau sobre la imatge)\nEntrada i sortida a l'escola pel Carrer de Magnòlies\nVos recordam que en l'horari d'entrada i de sortida de l'escola pel Carrer Magnòlies, el carrer és d'un únic sentit des de Tulipans cap a Gessamins.\nJubilació de n'Esperança i d'en Jaume\nBon dia a tots i a totes. Com segurament molts de vosaltres ja sabeu la setmana que ve se jubilen n'Esperança i en Jaume. Ens sap molt de greu no poder fer un comiat així com es mereixen però les circumstàncies actuals ens obliguen a ajornar les celebracions.\nN'Esperança va començar a l'escola l'any 1988 i en Jaume va arribar al centre el setembre de 2011. Tots dos han estat directors de l'escola i hi han deixat una petjada que no serà fàcil d'esborrar.\nTota la comunitat educativa del Gaspar Sabater vos desitjam una bona jubilació amb salut i alegria.\nVos deixam unes paraules que n'Esperança ha volgut compartir amb tots vosaltres:\nBenvolgudes famílies i companys/es,\nAquest proper dia 2 de novembre arriba el moment de la meva jubilació juntament\namb un altre company (en Jaume).\nPer la meva part han estat més de 30 anys fent classe en aquesta escola, veient com\ncreixien els infants i també la nostra comunitat educativa.\nHem superat dificultats, hem avançat junts i enguany, en aquestes circumstàncies\ntan difícils, esper que també ho puguem dur endavant.\nDesig, de tot cor, que tothom tengui salut per damunt de tot i que prest ens puguem\ndespedir així com toca.\nNo és un adeu, és un fins aviat.\nA tots i a totes una forta abraçada virtual i moltes gràcies per la vostra amistat,\nconfiança o simplement pel vostre Bon dia!!\nAlgunes imatges de la bunyolada solidària\nEl passat dimecres 21 d'octubre vàrem fer una “Bunyolada solidària” per tal de recaptar fons i enviar-los a l’escola “Escuela Rural Hilda Maradiaga Matamoros” de Nicaragua.\nVàrem gaudir d’un molt bon dia i l’activitat fou un èxit en tots els sentits.Vàrem recaptar un total de 248 euros.\nVos deixam algunes imatges (clicau sobre la fotografia) de l'activitat.\nEl proper dimecres 21 d'octubre farem la tradicional “Bunyolada solidària” del centre. Els alumnes han de fer una aportació voluntària d'1 € i la recaptació es destinarà a l’escola “Escuela Rural Hilda Maradiaga Matamoros” de Nicaragua.\nSegur que gaudirem d'uns bunyols boníssims preparats per alguns familiars i algunes padrines d'alumnes del centre.\nAjuts individualitzats de menjador per al curs 2020-2021\nCONVOCADES BEQUES MENJADOR ESCOLAR\nHORARI SECRETARIA PER RECOLLIR I ENTREGAR IMPRÈS I DOCUMENTACIÓ\nEL TERMINI ACABA DIMECRES 21 D'OCTUBRE\nErrada ISBN Llibre 3r. Santillana Projectes "Vivim junts. El nostre barri"\nHem detectat una errada a l'ISBN d'un dels llibres de 3r de Primària per al curs 2020-2021. El llibre és "Vivim junts. El nostre barri" de l'editorial Santillana.\nJa està corregit en el document que teniu a la vostra disposició en aquest mateix bloc.\nL'ISBN correcte és: 9788491305828\nVos demanam disculpes per aquesta errada involuntària.\nProcés de matrícula per al curs 2020-2021\nDia 13 de juliol surten les llistes definitives\nTOTS els infants de tres anys tenen plaça reservada, per als altres nivells, heu de consultar la llista a secretaria.\nMATRÍCULA a partir del 14 de JULIOL.\nVOS CITAREM PER TELÈFON O CORREU ELECTRÒNIC\n* Full de dades de l'alumne (clicau damunt per obrir)\nHorari mes de juliol\nDurant el mes de juliol l'horari del centre és de 10 a 12 hores\nPodeu contactar amb nosaltres en el telèfon 971149630 i al correu\nEl procés d'admissió per al curs 2020-21 es farà de manera telemàtica.\nPer poder iniciar la sol·licitud, es requerirà l'autenticació prèvia de la identitat del sol·licitant mitjançant un dels següents sistemes:\n- El sistema d'identitat electrònica per a les administracions Cl@ve.\n- El codi d'usuari del GESTIB o l'usuari CAIB.\n- La combinació del DNI, NIE o passaport amb el número de mòbil de contacte de l'usuari.\nTrobareu tota la informació a : http://www.caib.es/sites/escolaritzaciocurs/ca/inici-45806/?campa=yes\nEn cas de dubtes o peticions d'aclariments enviau per favor un correu a l'adreça del centre escola@cpgasparsabater.org o telefoneu al 971149630\nEls criteris complementaris del nostre centre són:\nAlumnes escolaritzats a escoletes 0-3 autoritzades (només per a 4t Educació Infantil)\nFills de families monoparentals\nAl següent enllaç trobaràs informació del nostre centre\nInformació procés desescalada escolar\nAdjunt vos trametem els documents d'informació sobre el procés de desescalada durant les fases 2 i 3 per a l'alumnat i les seves famílies que ens ha fet arribar la Conselleria\nSelecció de director. Acta final\nAcabat el procés de selecció de directors és elegit el Sr Gabriel Àngel Arrom Tomàs com a Director del CEIP Gaspar Sabater per el període 2020 - 2024.\nEnhorabona, sort i endavant\nA continuació i seguint la normativa vos deix l'acta final de la comissió.\nEscolarització curs 20-21. Procés d'adscripció.\nEl procés d'adscripció es fa quan un alumne acaba l'etapa educativa en el seu centre i en aquest ja no hi ha més nivells educatius. Això seria quan es passa de 6è de primària a 1r d'ESO .\nEl calendari provisional (modificat avui mateix) i pendent de publicació és:\nPresentació de sol·licituds: de dia 14 de maig a 26 de maig\nLlistes provisionals: 3 de juny\nReclamacions: de dia 4 de juny a 8 de juny\nMatriculació: de dia 14 de juliol a 24 de juliol\nEn cas de dubte o peticions d’aclariments enviau per favor un correu a l’adreça del centre (escola@cpgasparsabater.org) i ens posarem en contacte amb vosaltres o intentarem donar resposta via e-mail, el més aviat possible.\nMés endavant informarem del procés d'admissió d'educació infantil i primària que es durà a terme a partir del dia 1 de juny.\nAjuts individualitzats de menjador per al curs 202...\nErrada ISBN Llibre 3r. Santillana Projectes "Vivim...


El Festival de la Infància 2019 creix en dies d'obertura i amplia superfície\nper Redacció 04 de desembre de 2019 11:01\nEl Festival de la Infància, rebatejat des de fa tres anys com La Ciutat dels Somnis, durarà 7 dies en lloc de 5 com l'any passat i creixerà en superfície fins a ocupar 17.000 metres quadrats del recinte firal de plaça Espanya. La cita nadalenca manté l'aposta per organitzar els jocs i estands en famílies professionals, per despertar l'interès dels nens i nenes per les feines del futur. Enguany, a més, reforça l'ecologisme subratllant la importància cuidar del planeta en línia amb els Objectius de Desenvolupament Sostenible de la ONU.\nProgramarà més de 120 activitats i experiències per a tota la família, entre les que hi haurà una simulació del ple de Barcelona perquè la canalla interpreti el paper de regidors i regidores. Els infants també podran jugar a ser detectius amb un 'escape room', ser escriptors en un atelier i cantar, ballar, tocar la guitarra i jugar a ser estrelles de rock en el gran escenari del festival. A més podran aprendre a cuinar, com funciona un supermercat, ser acomodadors en un cinema o ser cambrers gràcies a les carreres portant safates.\nObrirà de 10 a 20h del 27 al 30 de desembre i del 2 al 4 de gener. L'entrada general costa 6 euros –el preu reduït que es va establir el 2017– i el dia 30 els socis del Club Súper 3 tindran accés gratuït. Entre els nous gestos sostenibles hi ha l'eliminació de la moqueta en passadissos i zones comuns, l'ús de paper reciclat en invitacions i acreditacions i la confecció dels estands amb materials reutilitzats. Tampoc hi haurà ampolles ni gots de plàstic.\nL'esport tindrà novament un paper destacat, amb una pista de patinets elèctrics i un circuit de biciletes. També hi haurà un futbolí gegant, una pista de bàdminton i una de mini tennis, a més de zones per jugar a futbol, rugbi o taekwondo. El Barça, l'Espanyol i el Consell Català de l'Esport col·laboraran amb el saló.\nEl que no hi haurà, de nou, són militars. Des de fa tres anys l'Exèrcit no forma part del saló per voluntat expressa del govern d'Ada Colau, un posicionament que va costar-li una enganxada pública a l'alcaldessa en el seu primer any al càrrec en dir personalment a dos soldats que la presència de l'Exèrcit a l'espai firal no era del seu agrat.


L'exdiputat convergent, Jaume Camps, arribant a la Ciutat de la Justícia per a declarar com a testimoni en el judici del Palau, aquest dilluns FRANCESC MELCION\nBarcelonaL'exdiputat de CDC Jaume Camps s'ha desmarcat aquest dilluns dels indicis que el relacionen amb les suposades comissions que hauria rebut el partit de la constructora Ferrovial a través del Palau de la Música, a canvi d'adjudicacions d'obra pública. Camps va ser investigat pel presumpte finançament il·legal de la formació en el cas Palau. La fiscalia el situava, juntament amb l'extresorer Daniel Osàcar, com un dels intermediaris que hauria fet arribar els suposats desviaments de diners al partit, però finalment l'Audiència de Barcelona va decidir que la seva causa s'havia d'arxivar perquè havia prescrit. Aquest dilluns ha declarat com a testimoni en el judici.\nÀngel Colom, a la sortida de la Ciutat de la Justícia, després de declarar com a testimoni en el judici del Palau Francesc Melcion


Ressenya en ceramologia.org\nRessenya en Índice Histórico Español\nIgnasi Gironés Sarrió i Vicent Guerola Blay\nAquest nou llibre té com a objecte l'estudi de la taulelleria valenciana. I això per diversos motius. En primer lloc, perquè aquesta aportació d'Ignasi Gironés i Vicent Guerola amplia enormement el catàleg de plafons ceràmics de procedència valenciana, datables en la seua majoria en el segle XVIII. En segon lloc, perquè mostra un patrimoni privat conservat en la Fundación La Fontana, fruit de dècades de col·leccionisme privat selectiu realitzat amb molt bon criteri, que ha permés salvar i ara donar a conéixer un conjunt verdaderament notable. En tercer lloc, perquè per a alegria de tots els coneixen aquest críptic món del taulell, desvela misteris historiogràfics com la troballa entre el conjunt de la famosa cuina Dordà, un magnífic exemple rococó del que hi havia una escassa documentació fotogràfica abans de desaparéixer de la casa valenciana en què es conservava. Però en aquest cas l'estudi aporta inclús una informació desconeguda i insospitada que permet la reconstrucció de com va estar instal·lada eixa cuina rococó en la valenciana casa dels Dordà abans del seu desmuntatge i el seu ingrés, finalment, en la col·lecció custodiada en La Fontana.